Industriavisen.no
Du er her: industriavisen / Lederintervjuer
20. oktober 2016 - 14:41
Førstesiden
Lederintervjuer
Innland
Utland
Næringsliv
Medier informasjon
Messer
Annonsering
Kontakt
Fornybar energi
Vunnet store kontrakter i et turbulent marked
[Sist endret: 31.03.2016 07:27:01]
Beerenberg er et internasjonalt orientert konsern som gjør olje- og gassvirksomhet mulig gjennom teknologidrevne service- og produktløsninger. Konsernet har hovedkontor i Bergen, avdelingskontorer plassert i Stavanger, Molde og Oslo, datterselskap i Singapore samt operasjonelle aktiviteter i ulike oppstrømsområder på alle kontinenter. www.beerenberg.com

Intervju med konsernsjef Morten Walde i Beerenberg
Hvordan tolker du dagens marked?
Aktivitetsnivået i norsk olje og gass (CAPEX & OPEX) var ned 20% i 2015. Fallet vil fortsette i 2016. Dette er et utfordrende markedsklima å manøvrere i for alle, så også for Beerenberg. Men vi har lenge vært rigget for den stormen som har gjort seg gjeldende. Selskapet har fått fornyet tillit av Statoil med en 15 års forlengelse av vår kontraktsportefølje offshore, samt tildeling av ny M&M kontrakt på Mongstad. Samlet sett vurderer vi ved inngangen til et nytt år konsernets totale ordrereserve til en verdi av 14 milliarder kroner. Det sikrer et relativt høyt gulv i aktivitetsnivået, men Beerenberg må fremdeles selge betydelig mer kapasitet i markedet for å holde aktivitetene på ønsket nivå.
På noe sikt forventer vi en oljepris som er betydelige høyere enn i dag. Etterspørselen etter olje er rekordhøy, og med dagens investeringsnivå vil oljeproduksjonen falle og redusere tilbudet. Vi forventer en oljepris som er løftet over 50 dollar ved utgangen av 2016. Når dette gir utslag i form av industrielle aktivitetsløft er vi mer usikker på. Et lavt aktivitetsnivå vil med sannsynlighet vedvare i noen år fremover.
De fleste store kontraktene er lagt innen V&M, så hvilke nye muligheter ligger forut?
Det er flere kontrakter som ikke er plassert. V&M oppdraget på Greater Ekofisk er i markedet. En rekke kontrakter ifm. Johan Sverdrup utbyggingen er også i spill. Videre er det flere utbyggingsprosjekter i Sør-Korea som er interessante for Beerenberg. Dette er alle oppdrag som vi ser frem til å kjempe om.
Hvor går den forretningsmessige retningen for Beerenberg?
I tråd med den generelle aktivitetsnedgangen som oljeindustrien opplever, har også våre operasjonelle aktiviteter absorbert en korreksjon på noen områder. Først og fremst har dette gjort seg gjeldende i V&M-segmentet. Økende nybyggsaktiviteter har så langt kompensert for droppet i vedlikeholdskontraktene. I Beerenberg er svingninger noe selskapet alltid er forberedt på. Selv om denne korreksjonen er ekstraordinært bratt påvirkes ikke selskapets strategiske posisjonering i fundamental retning.
Dere har HMS/K, Forutsigbarhet og Produktivitet som bærende elementer i forretningsdriften. Innfris satsingen og forventningene?
I 2015 har Beerenberg produsert drøyt tre millioner timer. Samlet dokumenterer de sentrale måleparameterne innen HMS at selskapet kontinuerlig er i utvikling. Beerenbergs systematiske utvikling av prosesser som fremmer produktivitet og planetterlevelse på tvers av de ulike oppdragene går i tillegg videre med uforminsket styrke. KPI baserte målinger viser at vi har en konstruktiv utvikling også på disse områdene.
Til tross for at Beerenberg registrerer en kontinuerlig forbedring på sentrale områder i forretningsdriften er det fremdeles rom til forbedring. I tråd med selskapets visjon, «Beyond Expectations», er det derfor helt naturlig at forventningene til fremtidige leveranser økes i tråd med utviklingen av selskapets underliggende kvaliteter.
Strategien videre?
På tross av et turbulent marked, vurderer vi at markedets etterspørsel etter den type tjenester vi tilbyr som signifikant i årene som kommer. Det er en oppfatning som er gjeldende både for norsk sokkel og andre sentrale oppstrømsområder. Nybyggsindustrien drevet av dagens aktiviteter og den fremtidige aktiviteten rundt Johan Sverdrup, forventes herunder å være en kraftig motor. I et lengre perspektiv forventer vi også vekst i V&M-markedet på norsk sokkel. Parken av produserende installasjoner på sokkelen blir ugjenkallelig eldre for hvert år som går.
Uavhengig av markedsutviklingen vil Beerenberg fortsette å fokusere på solide HMS/K leveranser, god effektivitet og høy planetterlevelse som selskapets viktigste konkurransefortrinn. Kvalitet selger som kjent både i gode og mindre gode tider, avslutter Morten Walde.
Profilannonser
Produkt- og tjenesteleverandører til fagområdet - klikk selskapenes logo for nettsider;


Klikk her for utskriftsvennlig versjon
Tips en venn:
Mottagers navn:
Ditt navn:
Mottagers e-post:
Din e-post:
Kommentarer:
Tweets by @Industriavisen1
2016 Copyright; Industriavisen.no - Powered by Ewat
Industrikatalogen.no